CELEX: 32010R0156
Language: sl
Date: 2010-02-24 00:00:00
Title: Uredba Komisije (EU) št. 156/2010 z dne 24. februarja 2010 o določanju odstotka sprejetja za izdajo izvoznih dovoljenj, zavračanju zahtevkov za izvozna dovoljenja in začasni prekinitvi vlaganja zahtevkov za izvozna dovoljenja za izvenkvotni sladkor

25.2.2010   
            
            
               SL
            
            
               Uradni list Evropske unije
            
            
               L 48/11
            
         UREDBA KOMISIJE (EU) št. 156/2010
   z dne 24. februarja 2010
   o določanju odstotka sprejetja za izdajo izvoznih dovoljenj, zavračanju zahtevkov za izvozna dovoljenja in začasni prekinitvi vlaganja zahtevkov za izvozna dovoljenja za izvenkvotni sladkor
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
   ob upoštevanju Uredbe Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (2) in zlasti člena 7e v povezavi s členom 9(1) Uredbe,
   ob upoštevanju naslednjega:
   
               (1)
            
            
               V skladu s točko (d) prvega pododstavka člena 61 Uredbe (ES) št. 1234/2007 se lahko sladkor, katerega proizvodnja v tržnem letu presega kvoto iz člena 56 navedene uredbe, izvozi le v okviru količinske omejitve, ki jo določi Komisija.
            
         
               (2)
            
            
               Uredba Komisije (EU) št. 94/2010 z dne 3. februarja 2010 o določitvi dodatne količinske omejitve za izvoz izvenkvotnega sladkorja za tržno leto 2009/2010 (3) določa zgoraj navedene omejitve.
            
         
               (3)
            
            
               Količine sladkorja iz zahtevkov za izvozna dovoljenja presegajo količinsko omejitev iz Uredbe (EU) št. 94/2010. Zato je treba določiti odstotek sprejetja za količine, za katere so se vložili zahtevki med 15. februarjem 2010 in 19. februarjem 2010. V skladu s tem se zavrnejo vsi zahtevki za izvozna dovoljenja za sladkor, ki so bili vloženi po 22. februarju 2010, vlaganje zahtevkov za izvozna dovoljenja pa je treba začasno prekiniti –
            
         SPREJELA NASLEDNJO UREDBO:
   Člen 1
   1.   Izvozna dovoljenja za izvenkvotni sladkor, za katerega so bili od 15. februarja 2010 do 19. februarja 2010 vloženi zahtevki, se izdajo za količine iz zahtevkov, pomnožene z odstotkom sprejetja, ki znaša 38,647912 %.
   2.   Zahtevki za izvozna dovoljenja za izvenkvotni sladkor, ki so bili predloženi 22., 23., 24., 25. in 26. februarja 2010, se zavrnejo.
   3.   Vlaganje zahtevkov za izvozna dovoljenja za izvenkvotni sladkor se začasno prekine za obdobje od 1. marca 2010 do 30. septembra 2010.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. februarja 2010
      
         
            Za Komisijo, za predsednika po pooblastilu
         
         Jean-Luc DEMARTY
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 178, 1.7.2006, str. 24.
   
      (3)  UL L 32, 4.2.2010, str. 2.